မိူၼ်ၼၼ်ယဝ်ႉ မိူၼ်ၼၼ်ယဝ်ႉ ၸၢမ်မွၼ်း ၵၢင်ၸႂ်ဢၼ်ႁဝ်းမီးတေႃႇသူၼႆႉႁဝ်းၵေႃႈ ဢမ်ႇမေႃလၢတ်ႈ၊ ဢမ်ႇမေႃတွပ်ႇ၊ ဢမ်ႇမေႃပိုတ်ႇတီႈပွင်ႇမၼ်းၼႄလႆႈလီလီ။ ၵူၺ်းၵႃႈ ဢၼ်ႁဝ်းႁူႉ ဢၼ်ႁဝ်းလၢတ်ႈလႆႈ ၸႅင်ႈၸႅင်ႈ လႅင်းလႅင်းတႉ ပေႃးႁၼ်ၼႃႈသူ၊ ပေႃးငိၼ်းသဵင်သူ၊ ပေႃးလႆႈယူႇၸမ်သူၼႆ ႁဝ်းသိူဝ်းၸႂ်ၼႃႇ။ ယဝ်ႉသမ်ႉ ၶႂ်ႈယူႇၸမ်ၸမ် ၶႂ်ႈလၢတ်ႈတေႃႇ၊ ၶႂ်ႈငိၼ်းသဵင်၊ ၶႂ်ႈႁၼ်ၼႃႈသူ တိၵ်းတိၵ်း။ ပေႃးၸၢမ်မွၼ်းထၢမ်ႁဝ်းဝႃႈ “ၸွင်ႇႁၵ်ႉႁဝ်းၼႄႇ” ၼႆၸိုင် ႁဝ်းတိုၼ်းတေတွပ်ႇဝႃႈ “ႁၵ်ႉဢိူဝ်ႈ” ၼႆၵွႆးယဝ်ႉ။ ၵူၺ်းၼႃႇ သင်သမ်ႉသိုပ်ႇထၢမ်ထႅင်ႈဝႃႈ “ႁၵ်ႉၸိူင်ႉႁိုဝ်” “ယွၼ်ႉသင်လႄႈႁၵ်ႉ” ၼႆ ၸိူဝ်းၼႆႉတႄႉ ႁဝ်းတေတွပ်ႇလၢတ်ႈ သိုဝ်ႈသိုဝ်ႈဝႃႈ “ဢမ်ႇႁူႉ” ၼႆၵွႆး။